|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/602** |
|  | **(protokols Nr.17 ; 80.p.)** |

**Par Gulbenes novada pašvaldības īpašumā esošās kustamās mantas –**

**kokmateriālu (skaldītas malkas) 225,93 m3 apjomā, pircēja apstiprināšanu**

Gulbenes novada pašvaldības dome 2024.gada 29.augustā pieņēma lēmumu Nr. GND/2024/521 “Par kustamās mantas – kokmateriālu (skaldītas malkas) 225,93 m3 apjomā, pirmās izsoles rīkošanu, noteikumu un sākumcenas apstiprināšanu” (ārkārtas sēdes protokols Nr. 16; 82.p.), saskaņā ar kuru nolēma rīkot Gulbenes novada pašvaldības īpašumā esošās kustamās mantas – kokmateriālu 225,93 m3 apjomā, kas atbilst sortimentam “skaldīta malka” (šķilu garums 0,70 m); kokmateriāli (skaldīta malka) 225,93 m3 apjomā atrodas nekustamā īpašuma Galgauskas pagastā ar nosaukumu “Galgauskas pamatskola” teritorijā (turpmāk – Kustamā manta) pirmo mutisko izsoli ar augšupejošu soli, apstiprināt izsoles noteikumus un nosacīto cenu.

2024.gada 19.septembrī tika rīkota Gulbenes novada pašvaldības kustamās mantas pirmā izsole, kurā piedalījās viens pretendents. SIA “GetWork”, reģistrācijas Nr. 40203465236, juridiskā adrese Dīķa iela 44, Rīga, LV-1004, par augstāk nosolīto cenu 11620,57 EUR (vienpadsmit tūkstoši seši simti divdesmit *euro* piecdesmit septiņi centi) ir ieguvusi tiesības pirkt kustamo mantu.

Pašvaldību likuma 10.panta pirmās daļas 17.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību uzņemšanās pašvaldības vārdā, ievērojot likumā noteikto, savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, bet par kustamo mantu - nedēļas laikā no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā.

Pirkuma maksa 2024.gada 23.septembrī ir samaksāta pilnā apmērā.

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona, bet kustamās mantas pirkuma līgumu – publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.

Pamatojoties uz Pašvaldību likuma 10.panta pirmās daļas 17.punktu, un 10.panta pirmās daļas 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2024.gada 19.septembra Gulbenes novada pašvaldības kustamās mantas - kokmateriālu (skaldītas malkas) 225,93 m3 apjomā izsoles gaitas protokolu Nr. GND/2.7.4/24/37, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības īpašumā esošās kustamās mantas – kokmateriālu 225,93 m3 apjomā, kas atbilst sortimentam “skaldīta malka” (šķilu garums 0,70 m) un atrodas nekustamā īpašuma Galgauskas pagastā ar nosaukumu “Galgauskas pamatskola” teritorijā, 2024.gada 19.septembrī notikušās izsoles rezultātus.

2. Trīsdesmit dienu laikā pēc izsoles rezultātu apstiprināšanas slēgt pirkuma līgumu ar SIA “GetWork”, reģistrācijas Nr. 40203465236, juridiskā adrese Dīķa iela 44, Rīga, LV-1004, par šā lēmuma 1.punktā minētās kustamās mantas pārdošanu par nosolīto cenu 11620,57 EUR (vienpadsmit tūkstoši seši simti divdesmit *euro* piecdesmit septiņi centi).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Gulbenes novada pašvaldības domes priekšsēdētājs A. Caunītis